มันนี่ทูเดย์
ผนึกกำลังจัดงานวันประกันชีวิตแห่งชาติ
9 ก.ค. 2558

ผนึกกำลังจัดงานวันประกันชีวิตแห่งชาติ
นายโชน โสภณพนิช เหรัญญิกสมาคมประกันชีวิตไทย ประธานคณะกรรมการจัดงานวันประกันชีวิตแห่งชาติ เปิดเผยว่า สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) สมาคมประกันชีวิตไทย และสมาคมตัวแทนประกันชีวิตและที่ปรึกษาการเงิน ได้ร่วมกันจัดงาน “วันประกันชีวิตแห่งชาติ ครั้งที่ 16 (พ.ศ. 2558)” ขึ้นระหว่างวันที่ 25-26 ก.ค.นี้ ณ ศูนย์การค้าฟิวเจอร์พาร์ค รังสิต เพื่อให้ผู้มาเยี่ยมชมงานสามารถเลือกซื้อกรมธรรม์ประกันชีวิตที่หลากหลายจากบริษัทประกันชีวิตชั้นนำ 
ทั้งนี้ ภายในงานมีการออกบูธจำหน่ายกรมธรรม์ประกันชีวิตหลากหลายรูปแบบจาก 16 บริษัท โดยสามารถเลือกแบบประกันภัยให้สอดคล้องกับความต้องการและความสามารถในการชำระเบี้ยประกันภัยของแต่ละบุคคล พร้อมรับของที่ระลึกเมื่อซื้อกรมธรรม์ประกันชีวิต 
นายโชน กล่าวว่า ในงานยังมีกิจกรรมลุ้นรางวัลสร้อยคอทองคำและบัตรกำนัล กิจกรรมบนเวที มีการแสดงมินิคอนเสิร์ต และกิจกรรมสาธารณกุศล บริการตรวจสุขภาพโดยบริจาคเงิน 19 บาท ตรวจสุขภาพ 11 รายการ ซึ่งทางสมาคมประกันชีวิตไทยจะรวบรวมเงินบริจาคโดยไม่หักค่าใช้จ่ายใดๆ พร้อมสมทบทุนเพิ่มเติมเพื่อมอบให้แก่องค์กรการกุศลต่อไป